Viborger Samler, 1842-12-20
Viborg Stænderforsamling. Halvtredsindstyvende Møde, den 10de December 1842. - Sagen betræffende Udkast til en Placat, angaaende en aarlig Afgift til nye hensigtsmæssige Straffeanstalters Opførelse og Jndretning, blev foretagen til endelig Behandling. Ved Afstemningen blev Comiteens Jndstilling: "At man foreløbig indskrænker sig til at opføre de uomgængeligt fornødne Straffeanstalter, antaget eenstemmigen; At der ved disses Opførelse følges det i den allerhøieste Resolution bifaldte Straffesystem, antaget med 26 Stemmer mod 21; og at de dertil fornødne Beløb udredes af den til extraordinaire Udgifter bestemte aarlige Sum af 800,000 Rbd. under Finantserne, antaget med 45 St. mod 2. Eet og halvtredsindstyvende Møde, d. 12te Decbr. 1842. - Til endelig Behandling foretoges Sagen betræffende Kammerraad Wulffs Andragende, sigtende til Ophævelsen af Grændsetolden mellem Nørrejylland og Slesvig, samt at Brændeviin med lovbefalet Følgeseddel maa føres ubehindret i Grændsetolddistrikket, indtil 3 Timer efter Solens Nedgang. Ved Afstemningen blev Comiteens Jndstilling: "At Forsamlingen vil indgaae med en allerunderdanigst Petition om at Bestemmelsen i Grændsetoldanordningen af 12te Decbr. 1830. § 7 Litra a maa udvides derhen, at Brændeviin, som er bestemt til Grændsetolddistrictets Beboeres Brug, maa indtil 3 Timer efter Solens Nedgang henføres til deres Hjem, naar det er ledsaget med behørig Folgeseddel, og dets Afgiftsbeløb ikke overstiger 5 Rbd." eenstemmigen antaget; og Justitsraad Withs Amendement: "At der i Præmisserne indføres: at Hs. Majestæt vil henvende sin særdeles Omsorg for, at de Hindringer, der ere for Ophævelsen af Toldgrændsen mellem Danmark og Hertugdømmet Slesvig, snarest muligt maatte bortryddes, ligeledes eenstemmig antaget. - Til foreløbig Behandling blev derefter foretaget Sagen betræffende Udkast til en Placat angaaende adskillige Forandringer i Forordningen 1ste Mai 1838 med tilhørende Forandringer i Ta riserne, hvorunder tillige forskjellige provisorisk udkomne Toldbestemmelser forelægges. Comiteen havde i sin afgivne Betænkning, der ifølge tidligere tagen Bestemmelse ikke blev oplæst, ved Bedømmelsen af Udkastets enkelte Bestemmelser fornemmelig havt for Øie, deels at lette Handelen, deels saavidt muligt at fremme en fri Sam færdsel mellem Kongeriget og Hertugdømmene. Til de Hindringer, hedder det i Betænkningen, der lægge sig iveien for en engere Forbindelse mellem Statens enkelte Dele, hører isærdeleshed den Skilevæg, der ved Differencetolden er reist imellem Kongeriget og Hertugdømmene; thi det er ved den, at den mercantille Forbindelse og det dertil saa nøie knyttede Samfund imellem Beboerne mere og meere fjernes. Høist ønskelig var derfor en Nedsættelse af Differencetolden af de Varer, hvis høie Toldsatser ikke alene trykke Consumenterne, men og fremkalde Toldbesvigelser, der demoralisere Folket, ruinere den redelige Handlende og formindske Statsindtægterne Noget, der i og for sig tilstrækkeligen kunde motivere en saadan Nedsættelse, naar ikke tillige høiere Statshensyn gjorde den nødvendig. At iværksætte dette paa eengang, vilde ikke lade sig gjøre, uden paa anden Maade at erstatte Finantserne det Tab, som en fuldkommen Ophævelse af Differencetolden vilde medføre, kun en successiv Nedsættelse af Kongerigets Toldsatser turde finde Sted, hvorfor Comiteen for det første, overeensstemmende med den af Østifternes Forsamling gjorte Jndstilling, vilde andrage paa fornemmelig at faae Udførselstolden af Bomulds- og uldne Manufacturvarer baseret paa 25 pCt.